Reversi in C# - CodeProject 10,449,676 members (49,744 online) CodeProject::Workspaces
Last Visit: 31-Dec-99 18:00 Last Update: 9-Mar-14 15:10Refresh« Prev123456 Next » Maybelline superstay foundie, Health & Beauty, Makeup on Carousell
1 month ago by prelovedbyesaa_
Yuk ngabisin say Hrga 150k Bisa beli lewat SHOPEE Dijual murah meriah Het jy gehoor? / Have you heard? - Jun 2010
Lynnwoodrif se poskantoor het verlede maand onder ’n gewapende roof deurgeloop en al drie bankmasjiene by Rayton se koopsentrum is een oggend omstreeks tweeuur opgeblaas.
Louis Swanepoel van Mooiplaats berig dat vreemde onwelriekende “reën” op sy dak geval het. Hy het ’n monster vir ontleding gestuur wat bewys het dat dié “reën” ontlasting bevat het. ’n Buurman, Prof Chris le Roux, het gesê dit gebeur soms dat ’n vliegtuig se toilet oorspoel en dat dié oorspoeling dan vries in die lug, maar smelt voor dit die grond tref en ’n soort “reën” veroorsaak. Het so ’n “reën” al op enige ander Bronberger se dak geval?
Zwavelpoorters is so moedeloos oor die manier waarop ernstige misdaad in die gebied ondersoek word, dat hulle ’n misdaadkenner amper R50 000 vir drie maande vooruit betaal het om misdaad in Zwavelpoort onder beheer te bring. R & LU Sekuriteitsdienste, onder leiding van ’n vorige moord en roof speurder, Dolf Uys, spesialiseer in ernstige en gewelddadige misdaad en werk reeds in die Kleinfontein en Rhenosterfontein-gebied. Dolf kry informante in informele nedersettings en sjebiens en stel dan inligtingselle op. Hy werk saam met ’n span speurders, almal eks-polisiemanne, wat bewysstukke op die toneel versamel, die polisie help om dossiere te skep, indien nodig die misdadigers arresteer en die saak deur die sisteem, insluitende die hofprosedures, volg, verslae opstel van kriminele aktiwiteite in ’n gebied en verklarings neem van individue wat nie ’n verklaring by ’n polisiestasie wil aflê nie.
Cathy’s Kunsgalery in Cullinan fokus op die sokkergeesdriftiges wat ons land besoek. ’n Uitstalling van reisigers-vriendelike kunswerke is op Saterdag 29 Mei geopen met ’n groot groep bekende kunstenaars se werke. Die plan is om eg Suid-Afrikaanse kunswerke wat maklik opgerol en in vliegtuie vervoer kan word, aan toeriste te bied.
Die Zwavelpoort Huiseienaarsvereniging het ’n dringende versoek aan Kungwini Munisipaliteit gestuur om ’n moratorium te plaas op die goedkeuring van enige verdere ontwikkeling in die Zwavelpoort JR 373 distrik. Hul rede is dat daar geen ruimte-beplanningsraamwerk beskikbaar is vir die gebied nie wat beteken dat daar geen beplanning is vir nuwe infrastruktuur nie.